Učenici 8.b razreda!

Danas ćemo učiti glagolske priloge u rečenici.

Pažljivo i detaljno pročitajte tekst u udžbeniku na str 66., 67., 58. i 69.

Pogledajte video lekciju na sljedećoj poveznici (Ništa ne zapisujete u bilježnicu.):

<https://www.youtube.com/watch?v=xbQG0QZUHes>

Nakon odgledane video lekcije u bilježnice prepišite plan ploče.

PLAN PLOČE:

**Glagolski prilozi u rečenici**

P P

Dok **je branio** gol, **pobijedio je**.

ZS GS

PON P

**Braneći** gol, pobijedio je.

**Braneći** gol, pobijedih.

– **glagolski prilog:** nastao od glagola *braniti*

po vrsti riječ pripada prilozima (nepromjenjiv je)

ne izriče glagolsku osobu, broj, vrijeme, način

u rečenici ima službu priložne oznake

na početku rečenice odvaja se zarezom

njime se mogu preoblikovati zavisne surečenice

**Vrste glagolskih priloga:**

**1.** **GLAGOLSKI PRILOG SADAŠNJI**

**2. GLAGOLSKI PRILOG PROŠLI**

**Glagolski prilog sadašnji označuje radnju koja se događa u isto vrijeme kad**

**i radnja predikata.**

**Tvori se od glagola nesvršenoga vida.**

Glagolski prilog sadašnji nastaje tako da **3. osobi množine prezenta dodamo nastavak -ći.**

primjer:

**P P**

Dok **smo čitali** knjigu, **divili smo se** njezinom sadržaju.

↓

**Čitajući** knjigu, divili smo se njegovoj ljepoti.

↓

glagolski prilog sadašnji čitaju/ći

**3. os.mn. prezenta + nastavak –ći**

**Glagolski prilog prošli označuje radnju koja se događa prije radnje predikata.**

**Tvori se od glagola svršenoga vida.**

Glagolski prilog prošli nastaje tako da **glagolskoj osnovi dodamo nastavak -(a)vši.**

primjer:

**P P**

Čim **je dotrčao** do Maje, **zagrli je**.

↓

**Dotrčavši** do Maje, zagrli je.

↓

glagolski prilog prošli dotrča/vši ispek/avši

**gl. osnova + nastavak *-(a)vši***

ZADATCI:

**1. Zaokruži glagolske priloge.**

pisah, bili su pamtili, skačući, reći, ću, gledaše, pitaju, stavši, mašu

**2. Precrtaj u svakome nizu riječ koja nije glagolski prilog.**

a) braneći, tapkajući, naći, vukući, birajući

b) dotrčavši, rekavši, popadaše, oduprijevši, prebacivši

**3. Napiši glagolske priloge od zadanih glagola u zagradama.**

a) \_\_\_\_\_\_\_\_\_\_\_\_\_\_\_\_\_\_\_\_\_\_ (gunđati) ljutito, majka ode.

b) \_\_\_\_\_\_\_\_\_\_\_\_\_\_\_\_\_\_\_\_\_\_ (čuti) da je Ivan stigao, odluči se priključiti.

c) \_\_\_\_\_\_\_\_\_\_\_\_\_\_\_\_\_\_\_\_\_\_ (slijediti) mene, prvi ćete stići na cilj.

d) Ante podigne ruku \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ne slutiti) nikakvo zlo.

e) Začudili su se \_\_\_\_\_\_\_\_\_\_\_\_\_\_\_\_\_\_\_\_\_\_ (ugledati) nered.

**4. Odredi službu podcrtanih glagolskih priloga.**

a) Naljutila sam se vidjevši da ne odustaju. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) Žena mu se obratila smiješeći se. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

c) Gledajući film, plakala sam. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Riješene zadatke fotografiraj i pošalji u privatnoj poruci do kraja današnjega dana, 2.4.2020.